**Sajtóközlemény**

A Debreceni Egyetem Kenézy Gyula Egyetemi Kórház közleménye a 4-es főúton történt tömegbaleset sérültjeivel kapcsolatban

(2017. december 23. délelőtti adatok alapján)

A 4-es főúton, december 22-én este történt baleset sérültjei közül 6 súlyos sérültet ápolnak a Debreceni Egyetem Kenézy Gyula Egyetemi Kórház Traumatológiai osztályán.

A sérültek között egy magyar és öt ukrán állampolgár van, mindannyian felnőttek.

Egy sérült súlyos, életveszélyes állapotban van, ő koponya-, has-, mellkas- és végtagsérüléseket szenvedett. Jelenleg az Intenzív osztályon ápolják.

A további öt súlyos sérült állapota kielégítő. Ők többségében fej- és végtagsérüléseket szenvedtek.

2017. december 23.